
Μ 

I 




ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

72. Τροποποίηση και συμπλήρωση του Π.Δ. 127/ 
1989 - Κανονισμός Δικαιωμότων και Καθηκό¬ 
ντων των Τελωνειακών Υπαλλήλων και της Λει¬ 
τουργίας των Τελωνειακών Αρχών του Υπουρ¬ 
γείου Οικονομικών (ΦΕΚ Α'60). 1 

ΑΠΟΦΑΣΕΙΣ 

Τροποποίηση της ΠΔ/ΤΕ 2010/27.12.91, σχετικά με 
την χρησιμοποίηση των πιστωτικών υπολοίπων των 
εξωλογιστικών λογαριασμών των ναυτιλιακών επι¬ 


χειρήσεων. 2 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 72 (1) 


Τροποποίηση και συμπλήρωση του Π.Δ. 127/1989 - Κα¬ 
νονισμός Δικαιωμάτων και Καθηκόντων των Τελωνεια¬ 
κών Υπαλλήλων και της Λειτουργίας των Τελωνειακών 
Αρχών του Υπουργείου Οικονομικών (ΦΕΚ Α'60). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Του άρθρου 49 παραγ. 1 του Ν. 1591/1986 «Ρυθμί¬ 
σεις στην άμεση και έμμεση φορολογία, θέσπιση μέτρων 
για την πάταξη της φοροδιαφυγής και άλλες διατάξεις που 
ρυθμίζουν θέματα αρμοδιότητας Υπουργείου Οικονομι¬ 
κών- {ΦΕΚ Α 50). 

2. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/26.7.1985), όπως 
συμπληρώθηκε με το άρθρο 27 του Ν. 2081/1992 (ΦΕΚ 
154/Α/10.9.1992) «Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 για 
τον εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις». 

3. Την αριθμ. Υ. 1847/1078399/1182/0001 /7.8.1992 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ Β'525), 


4. Το γεγονός ότι από την έκδοση του παρόντος διατάγ¬ 
ματος δεν προκαλείται δαπάνη εις βάρος του Κρατικού 
Προϋπολογισμού. 

5. Την αριθμ. 71/1993 γνωμοδότηση του Συμβουλίου 
της Επικράτειας, με πρόταση του Υφυπουργού Οικονομι¬ 
κών, αποφασίζουμε: 

'Αρθρο 1 

Το άρθρο 80 του Π.Δ. 127/1989 «Κανονισμός Δικαιω¬ 
μάτων και καθηκόντων των Τελωνειακών Υπαλλήλων και 
της Λειτουργίας των Τελωνειακών Αρχών του Υπουργείου 
Οικονομικών» αντικαθίσταται ως εξής: . 

«Άρθρο 80 

Πλοία Δίωξης Λαθρεμπορίου 

Α. Τα Πλοία Δίωξης Λαθρεμπορίου (Π.Δ.Λ.) έχουν ως 
σκοπό την κατά θάλασσα πρόληψη, δίωξη και καταβολή 
του λαθρεμπορίου και της κατά οποιονδήποτε τρόπο δια¬ 
κίνησης και κατοχής ναρκωτικών ουσιών, όπλων και πυρο- 
μαχικών, καθώς και την αντιμετώπιση της τρομοκρατίας 
και κάθε παράβασης των νόμων και κανονισμών που διέ- 
πουν τις Τελωνειακός Υπηρεσίες. 

Έχουν επίσης τη δίωξη της αρχαιοκαπηλείας, της λα- 
θραλιείας και των λοιπών παραβάσεων του Αλιευτικού Κώ¬ 
δικα, εφόσον όμως δεν παρακωλύεται η εκπλήρωση του 
κυρίου προορισμού τους. Τα Πλοία Δίωξης Λαθρεμπορίου 
δύνανται, μετά από αίτημα των οικείων στρατιωτικών, 
αστυνομικών και λοιπών Αρχών και ύστερα από έγκριση ή 
διαταγή της Πρόίσταμένης του πλοίου ή άλλης αρμόδιας 
Τελωνειακής Υπηρεσίας, να συντρέχουν τις Υπηρεσίες 
αυτές για την πρόληψη ή καταστολή κάθε άλλης παράνο¬ 
μης πράξης ή να παρέχουν στις Υπηρεσίες αυτές κάθε 
άλλη συνδρομή, εφόσον δεν παρακωλύεται η εκπλήρωση 
του κυρίου προορισμού τους. 

Β. Τα Πλοία Δίωξης Λαθρεμπορίου επιτηρούν ολόκληρο 
το θαλάσσιο χώρο των Ελληνικών Χωρικών Υδάτων και τις 
ακτές της Επικράτειας. 

Γ. Κάθε Π.Δ.Λ. αποτελεί Ομάδα Δίωξης της Ειδικής 
Υπηρεσίας Τελωνειακών Ερευνών (Ε.Υ.Τ.Ε.) με Προϊστά¬ 
μενο αυτής τον Κυβερνήτη του πλοίου. Οι υπάλληλοι του 
Π.Δ.Λ. έχουν τα καθήκοντα που προβλέπονται στο άρθρο 
70 του παρόντος. Επί πλέον οι υπάλληλοι είναι επιφορτι¬ 
σμένοι με εξειδικευμένα καθήκοντα, προκειμένου τα 
Π.Δ.Λ. να βρίσκονται σε επιχειρησιακή ετοιμότητα και λει- 

τουργία, τα οποία προβλέπονται στο άρθρο 81 του παρό¬ 
ντος. 

Δ. Ο Κυβερνήτης του Π.Δ.Λ. ή ο νόμιμος, σύμφωνα με 
τις διατάξεις του επομένου άρθρου, αναπληρωτής του 
ασκεί τα καθήκοντα Προϊσταμένου Ομάδας Δίωξης, όπως 
αυτά προβλέπονται στο άρθρο 69 του παρόντος. 

Ε. Τα Π.Δ.Λ. κινούνται κατ' εντολή της Προϊσταμένης 
του Πλοίου ή άλλης αρμόδιας Τελωνειακής Υπηρεσίας, 
αναφέροντα α’ αυτήν τις κινήσεις και τη δραστηριότητά 
τους. Σε περίπτωση κίνησης περισσοτέρων Π.Δ.Λ., για τον 
αυτό σκοπό, ορίζεται από την ανωτέρω Υπηρεσία ο Κυ¬ 
βερνήτης ενός αυτών ως συντονιστής των κινήσεων των 
συμμετεχόντων πλοίων. 

ΣΤ. Οι υπάλληλοι των Π.Δ.Λ. κατά την άσκηση των διω¬ 
κτικών τους καθηκόντων, οφείλουν να τηρούν απαρεγκλί- 
τως τις εντολές της Υπηρεσίας και να πειθαρχούν στις 
εντολές και οδηγίες του Κυβερνήτη ή του νόμιμου, κατά 
τις διατάξεις του επομένου άρθρου, αναπληρωτή του. 

Οι διατάξεις του Υπαλληλικού Κώδικα διέπουν και τα 
πειθαρχικά παραπτώματα των υπαλλήλων των Π.Δ.Λ. 

Προφορικά ή γραπτά αιτήματα ή αναφορές υπαλλήλων 
των Π.Δ.Λ. στην Προϊσταμένη του πλοίου Υπηρεσία υπο¬ 
βάλλονται υποχρεωτικά μέσω του Κυβερνήτη του Πλοίου. 

Οι υπάλληλοι των Π.Δ.Λ. κατά την εκτέλεση της υπηρε¬ 
σίας τους οφείλουν να φέρουν την υπηρεσιακή τους ενδυ¬ 
μασία (στολή), δύνανται όμως, εφόσον πρόκειται να εργα- 
σθούν, προσεγγίσουν ή ελέγξουν χώρους δυσπρόσιτους ή 
ρυπαρούς, να φέρουν την υπηρεσιακή τους φόρμα εργα¬ 
σίας». 

Αρθρο 2 

Το άρθρο 81 του Π.Δ. 127/1989 αντικαθίσταται ως εξής: 

«Άρθρο 81 

Εξειδικευμένα Καθήκοντα Κυβερνήτη Πλοίου 
Δίωξης Λαθρεμπορίου. 

Α. Εξειδικευμένα Καθήκοντα Κυβερνήτη του Πλοίου Δί¬ 
ωξης Λαθρεμπορίου. 

1.0 Κυβερνήτης είναι υπεύθυνος για την καλή διοίκηση 
και την ασφάλεια του πλοίου του και των επιβαινόντων σ’ 
αυτό καθώς και την τήρηση της τάξης σ' αυτό, δικαιούμε¬ 
νος, για την ασφάλεια των επιβαινόντων ή σε κάθε περί¬ 
πτωση ανάγκης, να διατάσσει και να επιβάλλει οτιδήποτε 
οι Νόμοι, η ναυτική τέχνη και η ειδική αυτού πείρα επιβάλ¬ 
λουν, δυνάμενος, αν κρίνει τούτο αναγκαίο, να ζητήσει τη 
γνώμη του επικεφαλής των Τομέων του πλοίου κατά περί¬ 
πτωση. Οποιοσδήποτε επιβαίνων στο πλοίο, στρατιωτικός 
ή μη οιουδήποτε βαθμού, οφείλει υπακοή στις εντολές 
του. 

Διατηρεί το πλοίο του σε εντός δύο (2) ωρών επιχειρη¬ 
σιακή ετοιμότητα για την εκπλήρωση των ανατιθεμένων 
αποστολών. Ενεργεί σύμφωνα με τους ισχϋοντες κανονι¬ 
σμούς, τις διαταγές και Οδηνίες της Προϊσταμένης του 
Πλοίου Υπηρεσίας και των άλλων αρμόδιων Τελωνειακών 
Υπηρεσιών και όπου δεν υπάρχουν σχετικές διαταγές ή 
οδηγίες, σύμφωνα με την προσωπική του εκτίμηση και με 
γνώμονα το συμφέρον της Υπηρεσίας. Ασκεί την επί του 
πλοίου του εποπτεία με συχνές τακτικές και έκτακτες 
Επιθεωρήσεις των Χώρων του πλοίου, Συνεργάζεται με 
τους Προϊσταμένους των Τομέων και τον Ύπαρχο ή Ναύ¬ 
κληρο σχετικά με την κατάσταση του προσωπικού και του 
εξοπλισμού του σκάφους, παρέχοντας τις αναγκαίες οδη¬ 


γίες και κατευθύνσεις για την ομαλή διεξαγωγή της Υπη¬ 
ρεσίας. 

Ειδικότερα ο Κυβερνήτης μεριμνά: 
α) Για τη διακυβέρνηση του πλοίου και την ασφάλεια αυ¬ 
τού και των επιβαινόντων σ' αυτό. Η μέριμνα για την ασφά¬ 
λεια του πλοίου περιλαμβάνει και τον προγραμματισμό και 
ρύθμιση κάθε θέματος που διασφαλίζει την σε κάθε περί¬ 
πτωση αποτελεσματικότερη φύλαξη του πλοίου. 

β) Για την τήρηση των διατάξεων Κανονισμού Αποφυγής 
Συγκρούσεων στη θάλασσα. Σε ειδικές περιπτώσεις δίω¬ 
ξης δϋναται να διατάξει την νυκτερινή πλεύση του πλοίου, 
χωρίς τους προβλεπόμενους φανούς ναυσιπλοΐας. 

γ) Για τον εφοδιασμό, τη φύλαξη, την καλή λειτουργία, 
τη συντήρηση και την επισκευή των ναυτιλιακών, ηλεκτρο¬ 
νικών και λοιπών οργάνων και συσκευών ναυσιπλοΐας, τη 
φύλαξη και ενημέρωση των χαρτών και την επαλήθευση 
και συμπλήρωση των υδρογραφικών πληροφοριών, σύμ¬ 
φωνα με τις ισχύουσες διατάξεις. 

δ) Για την εκπαίδευση και ετοιμότητα του προσωπικού, 
ιδιαίτερα σε περιπτώσεις πυρκαϊάς ή εγκατάλειψης του 
πλοίου, τη λήψη μέτρων για τη διάσωση ανθρώπου στη θά¬ 
λασσα και την καλή κατάσταση των μέσων διάσωσης. 

ε) Για τη συντήρηση και εξωτερική εμφάνιση του 
πλοίου, δίνοντας σχετικές οδηγίες στο Ναύκληρο, για τον 
προγραμματισμό του τακτικού δεξαμενισμού, τους έκτα¬ 
κτους δεξαμενισμούς και επισκευές, την παρακολούθηση 
της καλής εκτέλεσης των εργασιών κατά τη διάρκεια επι¬ 
σκευών ή δεξαμενισμών. 

Μετά το πέρας αυτών ελέγχει με κάθε πρόσφορο τρόπο 
τις εκτελεσθείσες επισκευές, την απομαγνήτιση και ρύθ¬ 
μιση των πυξίδων και εκτελεί δοκιμαστικό πλου για τη δια¬ 
πίστωση της καλής λειτουργίας και συμπεριφοράς του 
πλοίου. 

στ) Για την παραλαβή, φύλαξη, διακίνηση και συντήρηση 
του οπλισμού από τον Ναύκληρο και την τήρηση από τον 
τελευταίο του βιβλίου πυραμαχικών. 

ζ) Για την τήρηση του ημερολογίου γέφυρας του πλοίου, 
του βιβλίου απογραφής και διαχείρισης υλικών, πλην των 
παραρτημάτων που αφορούν τους τομείς Τεχνικό και Τη¬ 
λεπικοινωνιών, τα οποία τηρούνται από τους Προϊσταμέ¬ 
νους των αντίστοιχων τομέων και θεωρούνται από τον Κυ¬ 
βερνήτη. Ελέγχει την πιστή τήρηση των διαταγών, οδη¬ 
γιών, σημάτων της Προϊσταμένης του Πλοίου Υπηρεσίας, 
που αφορούν το αξιόπλοο του πλοίου και την υπηρεσιακή 
κατάσταση του πληρώματος, αλληλογραφεί, με την άδεια 
της Προϊσταμένης του πλοίου Υπηρεσίας, με άλλες Υπη¬ 
ρεσίες και σύμφωνα με τις ισχύουσες διαταγές και οδη¬ 
γίες. Εισηγείται στην Προϊσταμένη του πλοίου Υπηρεσία 
για τις κανονικές άδειες του Πληρώματος κατά τρόπο που 
δεν επηρεάζει την επιχειρησιακή ετοιμότητα του Πλοίου. 
Επίσης συντάσσει, τα πρωτόκολλα παράδοσης και παρα¬ 
λαβής του πλοίου και του οπλισμού του. 

Β. Διάκριση σε Τομείς και Υποτομείς. 

Το Προσωπικό και το Υλικό του Π.Δ.Λ. κατανέμονται ως 
εξής: 

α. Τομέας Ναυτιλίας - Καταστρώματος - Οπλισμού 
(ΝΚΟ), με υποτομείς αα) Ναυτιλίας - Καταστρώματος 
(Ν.Κ.) 

αβ) Οπλισμού (Ο) 

β. Τομέας Τεχνικός (Τ) 

γ. Τομέας Τηλεπικοινωνιών (Ε) 

Γ. Γενικά Καθήκοντα Προϊσταμένων ή Υπευθύνων Το¬ 
μέων και Υποτομέων. 

1. Οι Προϊστάμενοι των Τομέων υποχρεούνται να διατη¬ 
ρούν τον Τομέα τους οε ετοιμότητα και είναι υπεύθυνοι 
απέναντι στον Κυβερνήτη για όλα τα θέματα που αφορούν 
τον Τομέα τους, όπως αυτά καθορίζονται με το παρόν και 
τις ισχύουσες διαταγές και οδηγίες της Υπηρεσίας. 

2. Ρυθμίζουν την υπηρεσία του προσωπικού του Τομέα 
τους, σύμφωνα με τις Γενικές διαταγές και τις οδηγίες του 
Κυβερνήτη, εποπτεύουν την τήρηση των καθηκόντων του 
προσωπικού του Τομέα τους, αναφέροντος στον Κυβερ¬ 
νήτη κάθε συμβάν, βλάβη ή ανάγκη του Τομέα τους σε 
προσωπικό και υλικό. 

3. Μεριμνούν για την εκπαίδευση του προσωπικού, τη 
συντήρηση, επιθεώρηση, φύλαξη και επισκευή των μηχα¬ 
νημάτων και οργάνων, τη συντήρηση, επίβλεψη, φύλαξη 
και διαχείριση των υλικών και εφοδίων του Τομέα τους και 
φροντίζουν για την άμεση και χωρίς καθυστερήσεις απο¬ 
κατάσταση κάθε ανωμαλίας. 

4. Είναι υπεύθυνοι για τη συντήρηση και καθαριότητα 
των διαμερισμάτων του σκάφους που ανήκουν στον Τομέα 
τους και την τήρηση σ’ αυτά των διατεταγμένων μέτρων 
ασφαλείας. 

5. Τηρούν τους φακέλους σχεδίων των εγκαταστάσεων, 
εγχειριδίων και περιγραφών υλικού, κανονισμών και λοι¬ 
πού αρχείου του Τομέα (πρωτόκολλα παράδοσης - παρα¬ 
λαβής, βιβλία, έγγραφα, καταστάσεις υπηρεσίας προσω¬ 
πικού). 

6. Η συντήρηση, οι επιθεωρήσεις και οι επισκευές των 
μηχανοκινήτων ή υδραυλικών ή ηλεκτρικών μηχανημάτων, 
που δεν υπάγονται ρητά στη δικαιοδοσία άλλου Τομέα, 
ανήκουν στον Τεχνικό Τομέα. 

7. Οι Υπεύθυνοι Υποτομέων έχουν κατά λόγο αρμοδιό¬ 
τητας τα ανωτέρω καθήκοντα και είναι υπεύθυνοι απένα¬ 
ντι στους Προϊσταμένους των Τομέων και τον Κυβερ¬ 
νήτη. 

Δ. Τομέας Ναυτιλίας - Καταστρώματος - Οπλισμού 
(ΝΚΟ) 

I. Καθήκοντα Προϊσταμένου και Υπευθύνων του Τομέα 
και των Υποτομέων. 

1. Ο Κυβερνήτης είναι Προϊστάμενος του Τομέα ΝΚΟ, 
δύναται όμως να αναθέτει καθήκοντα υπευθύνου για ολό¬ 
κληρο τον Τομέα στον ορισθέντα Ύπαρχο ή ελλείψει αυ¬ 
τού, στον ορισθέντα Ναύκληρο του Πλοίου. 

2. Ο Ύπαρχος του πλοίου ορίζεται με διαταγή της Προϊ- 
σταμένης του Πλοίου ή άλλης αρμόδιας Τελωνειακής 
Υπηρεσίας. 

Είναι άμεσος βοηθός και εκτελεστικό όργανο του Κυ¬ 
βερνήτη και πρέπει να είναι πάντοτε έτοιμος να τον αντι¬ 
καταστήσει. Η εξουσία του, εφόσον ενεργεί κατ’ εντολή 
του Κυβερνήτη, ασκείται επί όλων των μελών του πληρώ¬ 
ματος, ανεξάρτητα από Κλάδο ή βαθμό. 

Ο Ύπαρχος λαμβάνει από τον Κυβερνήτη γενική εξου¬ 
σιοδότηση για όλα τα ζητήματα που αφορούν την εσωτε¬ 
ρική υπηρεσία και την ασφάλεια του πλοίου. Αποτελεί το 
σύνδεσμο Κυβερνήτη και πληρώματος, συντάσσει τους 
πίνακες φυλακών του πλοίου (εν πλω και εν όρμω), καθώς 
και τους πίνακες διαίρεσης του πληρώματος κατά τις διά¬ 
φορες έκτακτες περιστάσεις (εγκατάλειψη, διαρροή, 
πυρκαϊά) τους οποίους υποβάλλει για θεώρηση στον κυ¬ 
βερνήτη και φροντίζει για την ανακοίνωσή τους στο πλή¬ 


ρωμα και την ανάρτησή τους στον πίνακα ανακοινώσεων 
και σε άλλα εμφανή σημεία του πλοίου. 

Ασκεί τα καθήκοντα ναυσιπλοΐας και τα διοικητικά κα¬ 
θήκοντα που του αναθέτει ο Κυβερνήτης, κάνει επιθεω¬ 
ρήσεις και εφοδείες, φροντίζει για τη διασφάλιση της μυ¬ 
στικότητας των αποστολών, ελέγχει την προσέλευση και 
αποχώρηση του προσωπικού και τους ρυθμούς εργασίας 
των εργαζομένων στο πλοίο (πληρώματος ή συνεργείων 
επισκευών), φροντίζει για τα μέτρα υγιεινής (ανελλιπής 
αερισμός των χώρων ενδιαίτησης, μέτρα για αποφυγή μό¬ 
λυνσης από πόσιμο νερό, απολυμάνσεις των διαμερισμά¬ 
των του σκάφους και των ειδών ενδιαίτησης και ιματισμού, 
όπου χρειάζονται), φροντίζει για τον ιματισμό του πληρώ¬ 
ματος και την τήρηση του ισχύοντα κανονισμού στολής, 
λαμβάνει όλα τα απαιτούμενα μέτρα που αφορούν την 
ασφάλεια του πλοίου και του πληρώματος, συμβουλευό- 
μενος τον Κυβερνήτη (καλή κατάσταση μέσων κατά της 
πυρκάίάς και της διαρροής, εκπαίδευση του πληρώματος 
σ’ αυτά, προληπτικά και κατασταλτικά μέτρα κατά της 
πυρκάίάς κατά την εκτέλεση εργασιών). 

Ο Ύπαρχος με τον ορισμό του αναλαμβάνει υπεύθυνος 
του Υποτομέα Ναυτιλίας - Καταστρώματος (ΝΚ) και έχει 
και τα ακόλουθα ειδικά καθήκοντα: 

Λαμβάνει τα επιβαλλόμενα μέτρα για την άμεση αντιμε¬ 
τώπιση κάθε βλάβης των μέσων πηδαλιούχησης του 
πλοίου και για την εξασφάλιση σε κάθε περίπτωση της με¬ 
ταβίβασης των διαταγών χειρισμού του πλοίου. Επαγρυ- 
πνεί για την ικανοποιητική λειτουργία μηχανημάτων αγκυ¬ 
ροβολιάς, μέσων ρυμούλκησης, σειρήνων, καλής κατά¬ 
στασης των λέμβων και των μέσων χειρισμού και ανακρέ- 
μασης τούτων. Ευθύνεται για την καθαριότητα των λέμ¬ 
βων γενικά και επιθεωρεί αυτές καθημερινά είτε βρίσκο¬ 
νται στη θέση τους είτε χρησιμοποιούνται στη θάλασσα. 
Φροντίζει ώστε οι μη χρησιμοποιούμενες λέμβοι να είναι 
καθαρές και να φέρουν τα καλύματά τους, όπως επίσης να 
φέρουν τα καλύματά τους, οι ανέμες συρματόσχοινων και 
σχοινιών. 

Φροντίζει ώστε κατά την προετοιμασία άπαρσης να 
αφαιροϋνται τα καλύματα των λέμβων και να βρίσκονται 
σε πλήρη ετοιμότητα τα μέσα καθέλκυσής τους, όπως 
επίσης οι ορισμένοι με διαταγή χειριστές των λέμβων να 
είναι ικανοί και πλήρως ενημερωμένοι στα καθήκοντά 
τους και να γνωρίζουν καλά τις σχετικές με τις λέμβους 
ισχύουσες διατάξεις. Επαληθεύει και συμπληρώνει τις 
υδρογραφικές πληροφορίες των χαρτών, ναυτιλιακών 
οδηγιών, φαροδεικτών κ.λπ και αναφέρει στην Υδρογρα- 
φική Υπηρεσία, μέσω του Κυβερνήτη και της Προϊσταμέ- 
νης του Πλοίου Υπηρεσίας, τυχόν διαπιστούμενα σφάλ¬ 
ματα ή παραλείψεις. Κατά τον ίδιο τρόπο ενεργεί σε περι¬ 
πτώσεις εντοπισμού ναυτιλιακών κινδύνων, αναφέροντας 
στον Κυβερνήτη, ώστε να καταβληθεί κάθε προσπάθεια 
ενημέρωσης των πλεόντων στην περιοχή πλοίων. 

Έχει την ευθύνη για την εκπαίδευση και πλήρη ενημέ¬ 
ρωση των ορισμένων με διαταγή του Κυβερνήτη χειριστών 
λέμβων στα καθήκοντά τους. Φροντίζει για τον εφοδιασμό 
των λέμβων με τα κανονικά εφόδια, ανάλογα με τη χρήση 
τους. 

3. Ο Ναύκληρος του Πλοίου ορίζεται με διαταγή της 
Προϊσταμένης του Πλοίου ή άλλης αρμόδιας Τελωνειακής 
Υπηρεσίας, επιφορτίζεται με την εκτέλεση των διαταγών 
του Κυβερνήτη ή του Ύπαρχου, έχει την ευθύνη για τη φύ¬ 
λαξη και διατήρηση σε καλή κατάσταση των αποθηκών 
υλικού συντήρησης του πλοίου, βεβαιώνεται ότι τα πάντα 

στο κατάστρωμα του πλοίου είναι διευθετημένα, μεριμνά 
για την καθαριότητα και συντήρηση όλων των κοινόχρη¬ 
στων χώρων του πλοίου, ορίζοντας και την προς τούτο 
διαίρεση του πληρώματος, επιμελείται και επιθεωρεί τις 
σωσσίβιες λέμβους, ώστε να είναι έτοιμες για άμεση 
χρήση, επιμελείται όλων των λοιπών σωστικών μέσων, 
ώστε να είναι προσιτά σε άμεση χρήση από τους επιβαίνο- 
ντες στο πλοίο, επιμελείται των πυροσβεστικών μέσων, 
παρακολουθώντας και το χρόνο λήξης της χρήσης αυτών 
και ενημερώνοντας για τη χρήση τους το πλήρωμα, έχει 
την ευθύνη για την καλή κατάσταση του συστήματος 
αγκυροβολιάς των συρματόσχοινων, σχοινιών πρόσδεσης, 
ρυμούλκησης, πρυμνοδετών του πλοίου, καθώς και του 
σχετικού λοιπού υλικού. 

Ο Ναύκληρος, με τον ορισμό του, αναλαμβάνει υπεύθυ¬ 
νος του Υποτομέα Οπλισμού (Ο) και έχει και τα ακόλουθα 
ειδικά καθήκοντα: 

Επιβλέπει τις, σύμφωνα με τις ισχύουσες διατάξεις για 
την ασφάλεια του πλοίου, κινήσεις πυρομαχικών επί του 
πλοίου και ελέγχει την κατάσταση των παραλαμβανομέ- 
νων πυρομαχικών. 

- Όταν πρόκειται να εκτελεσθούν πυρά, βεβαιώνεται 
αυτοπροσώπως ότι έχουν ληφθεί όλα τα επιβαλλόμενα και 
προβλεπόμενα από τους ισχϋοντες κανονισμούς, εγχειρί¬ 
δια και διαταγές μέτρα ασφαλείας για την αποφυγή ατυχη¬ 
μάτων προσωπικού και βλαβών υλικών και ότι έχουν γίνει 
όλες οι προετοιμασίες και οι έλεγχοι. 

- Επιβλέπει την τακτική λήψη θερμοκρασίας - Υγρα¬ 
σίας των πυριτιδαποθηκών και αναφέρει αμέσως στον 
Προϊστάμενο του Τομέα ΝΚΟ, κάθε παρατηρούμενη, με¬ 
γαλύτερη της κανονικής, θερμοκρασία. 

-Προΐσταται των εκάστοτε εκτελουμένων βολών και 
εξασφαλίζει την τήρηση πλήρους μυστικότητας, σχετικά 
με το απόρρητο υλικό του υποτομέα του. 

- Τηρεί το βιβλίο ειδικής απογραφής οπλισμού με τους 
σχετικούς φακέλλους, το βιβλίο ειδικής απογραφής πυρο¬ 
μαχικών, τα μητρώα πυροβόλων και τους φακέλους δελ¬ 
τίων κίνησης πυρομαχικών και αναλωσίμων υλικών. 

Ελλείψει Υπάρχου, ο Ναύκληρος ασκεί και τις αρμοδιό¬ 
τητες αυτού, δύναται να αναλάβει, μετά από έγκριση της 
Προϊσταμένης του Πλοίου Υπηρεσίας και μετά από πρό¬ 
ταση του Κυβερνήτη και καθήκοντα υπεύθυνου του υπο¬ 
τομέα ΝΚ σύμφωνα με τα ανωτέρω. Ανάλογα με τον τύπο 
του πλοίου, δύναται, σύμφωνα με τις κείμενες διατάξεις 
να αντικαθιστά τον Κυβερνήτη, μετά από σχετική διαταγή 
ή έγκριση της Προϊσταμένης του πλοίου Υπηρεσίας. 

II. Καθήκοντα Ναυτών 

Σε κάθε Π.Δ.Λ. τοποθετούνται με διαταγή της Προϊστα- 
μένης του Πλοίου ή άλλης αρμόδιας Τελωνειακής Υπηρε¬ 
σίας, οι Ναύτες αυτού. 

Οι τοποθετημένοι στο Π.Δ.Λ. Ναύτες τελούν υπό τις 
εντολές και τον έλεγχο του Ναυκλήρου και βοηθούν αυτόν 
στην εκτέλεση των Καθηκόντων του. Ειδικότερα οι ναύτες 
εκτελοϋν, σύμφωνα με τους πίνακες φυλακών εν όρμω και 
εν πλω, τις φυλακές πηδαλιούχου, οπτήρα και φύλαξης 
του σκάφους, σύμφωνα με τα ισχύοντα. 

Κατά τη διάρκεια της φυλακής εν όρμω και κατά τακτά 
χρονικά διαστήματα ελέγχουν το μηχανοστάσιο και γενικά 
το χώρο των υφάλων εσωτερικά, για διαπίστωση τυχόν 
διαρροής, πυρκαϊάς, καθώς και τα σχοινιά πρόσδεσης και 
την άγκυρα και παρακολουθούν εάν έχει μετατοπισθεί η 
θέση του πλοίου. Εκτός φυλακής εκτελούν τις γενικές ερ¬ 
γασίες συντήρησης και καθαρισμού του σκάφους και του 


εξαρτισμού του, εργαζόμενοι υπό την επίβλεψη του Ναυ¬ 
κλήρου σε καθαρισμούς, αποσκωριάσεις και χρωματι¬ 
σμούς όλων των κοινοχρήστων χώρων του σκάφους, πλην 
του μηχανοστασίου, καθώς και των χώρων ενδιαίτησης και 
των αποθηκών του τομέα ΝΚΟ. 

Ασκούν με προσοχή και σύμφωνα με τις οδηγίες του Κυ¬ 
βερνήτη το καθήκον της πηδαλιουχίας του πλοίου, παρα¬ 
κολουθώντας ανελλιπώς την πυξίδα του πλοίου και ανα- 
φέροντας αμέσως στον Κυβερνήτη ή το νόμιμο αντικατα¬ 
στάτη του κάθε ανωμαλία που παρατηρούν στη λειτουργία 
του πηδαλίου. Είναι υποχρεωμένοι να συμμετέχουν στην 
καλή εκτέλεση των κινήσεων του σκάφους (απάρσεις, 
αγκυροβολιές, παραβολές, πρυμνοδετήσεις). 

III. Υλικό Τομέα ΝΚΟ. 

1. Υλικό Υποτομέα ΝΚ 

Ο Υπεύθυνος του Υποτομέα ΝΚ ευθϋνεται και για το 
παρακάτω υλικό: 

α) Μέσα πηδαλιούχησης του πλοίου, εξαιρέσει των υπη¬ 
ρεσιακών μηχανημάτων, όργανα μετάδοσης κίνησης τού¬ 
των, μέσα μετάδοσης εντολών στις μηχανές, εγκαταστά¬ 
σεις και υλικό αγκυροβολιάς και πρυμνοδέτησης του 
πλοίου (άγκυρες, αλϋσσεις, πρυμνήσια), μέσα και υλικό 
ρυμούλκησης, γενικά όλες τις εγκαταστάσεις που χρησι¬ 
μεύουν για το χειρισμό του πλοίου, την αγκυροβολιά ή 
πρυμνοδέτηση αυτού, φώτα ναυσιπλοΐας, λέμβους, εξαρ- 
τισμό και κάθε υλικό τούτων, εξαιρέσει των μηχανικών 
εγκαταστάσεων των μηχανοκίνητων λέμβων, μέσα διάσω¬ 
σης (κυκλικά σωσίβια, κοινά και μηχανικά, σωσίβιες ζώνες 
και σχεδίες), ρίπους σύγκρουσης, σημαντήρες ομίχλης, 
αμοιβά, εργαλεία και κάθε υλικό που έχει σχέση με τα 
ανωτέρω. 

β) Ναυτικούς χάρτες, ναυτικό βιβλία και πάσης φύσεως 
ναυτιλιακά βοηθήματα, μαγνητικές πυξίδες, τεχνικά δρο¬ 
μόμετρα, βολίδες, εξάντες, ναυτιλιακά διαστημόμετρα, 
διόφθαλμα, όργανα επίλυσης ναυτιλιακών προβλημάτων, 
χρονόμετρα, στιγμόμετρα, ωρολόγια, μετρητές, μετεωρο¬ 
λογικά όργανα, ναυτιλιακά εργαλεία και έχει την ευθύνη 
χειρισμού και στοιχειώδους συντήρησης αυτών. 

γ) Πάσης φύσεως ηλεκτρονικές συσκευές, όπως ραδιο- 
ναυτιλιακά βοηθήματα (ΒΑϋΑΒ, Ραδιογωνιόμετρα, 
Ι.ΟΒΑΝ, ϋΕΟΟΑ, ΟΜΕΘΑ), ηλεκτρονικά όργανα ναυσι¬ 
πλοΐας (αυτόματα πηδάλιο, δρομόμετρο, γυροπυξίδα, ση- 
μειωτή πορείας) ως και ηλεκτρονικά συστήματα τηλεκίνη- 
σης, ηχοβολιστική συσκευή (βυθόμετρο) και έχει την ευ¬ 
θύνη χειρισμού και τεχνικής παρακολούθησης αυτών. 

δ) Αποθήκη υλικού του Υποτομέα. 

2 ) Υλικό Υποτομέα Ο 

Ο Υπεύθυνος του Υποτομέα Ο ευθύνεται και για το πα¬ 
ρακάτω υλικό: 

-Πυροβόλα, πολυβόλα, οπλοπολυβόλα, όπλα, περί¬ 
στροφα και πάσης φύσεως μόνιμο και φορητό οπλισμό. 

- Μόνιμες και φορητές βάσεις στήριξης πολυβόλων και 
οπλοπολυβόλων. 

- Πάσης φύσεως πυρομαχικά, εκρηκτικές ύλες και πυ¬ 
ροτεχνήματα. 

- Είδη εξάρτησης, βολής, υποδιαμετρήματα, εκπαιδευ¬ 

τικά όργανα, συστήματα διεύθυνσης, έναρξης και παύσης 
πυρών, πυριτιδαποθήκες και μέσα κατάκλυσης, φωτισμού 
και αερισμού αυτών. , 

- Αποθήκες υλικού του Υποτομέα Ο (οπλοθέσια, ενθέ- 
μια πυρομαχικών), διπύθμενα, κύτη και στεγανά, προσιτά 
από τις πυριτιδαποθήκες, στεγανές θϋρες των διαμερι¬ 
σμάτων του υποτομέα, αμοιβά, εργαλεία και πάσης φύ- 

σεως υλικό ίων ανωτέρω. 

Ε. Τομέας Τεχνικός (Τ) 

I. Καθήκοντα Προϊσταμένου του Τομέα. 

0 Προϊστάμενος του Τομέα Τ, καλούμενος Α’ Μηχανι¬ 
κός, τοποθετείται με διαταγή της Προϊσταμένης του 
πλοίου ή άλλης αρμόδιας Τελωνειακής Υπηρεσίας. Υπο- 
χρεοϋται να τηρεί τους ισχύοντες Κανονισμούς και Οδη¬ 
γίες, που αφορούν την επί του πλοίου υπηρεσία μηχανών 
και τη συντήρηση και λειτουργία των μηχανών και μηχανη¬ 
μάτων, για τα οποία είναι υπεύθυνος, ενημερώνοντας τον 
Κυβερνήτη για κάθε βλάβη ή συμβάν και αναφέροντάς του 
αμέσως οτιδήποτε παρατηρήσει κατά τη διάρκεια λει¬ 
τουργίας μηχανών και μηχανημάτων ή κατά τις επιθεωρή¬ 
σεις τούτων. Είναι ο Τεχνικός Σύμβουλος του Κυβερνήτη 
για κάθε ζήτημα μετατροπών ή προσθηκών στο πλοίο, πα¬ 
ρέχει την τεχνική συνδρομή του τομέα του στους άλλους 
τομείς του πλοίου και κατά τους δεξαμενισμούς του 
πλοίου επιθεωρεί άλες τις αναρροφήσεις και αναφέρει 
σχετικά στον Κυβερνήτη. Λαμβάνει κάθε πρόσφορο μέτρο 
για τον περιορισμό στο ελάχιστο της κατανάλωσης των 
καυσίμων και υλικών κίνησης, εποπτεύει αυτοπροσώπως 
τη λειτουργία των μηχανών, τόσο κατά την ομαλή πλεύση, 
όσο και σε κάθε σοβαρή περίπτωση (βλάβη, ατύχημα). Εν 
πλω βεβαιώνεται συχνά για την κανονική λειτουργία των 
προωστηρίων μηχανών και των μηχανημάτων του Τομέα 
του και ειδοποιείται από τον εκτελούντα φυλακή μηχανών 
για κάθε βλάβη ή συμβάν ή σημαντική μεταβολή ταχύτη¬ 
τας. Κατά την ακινησία ή επισκευή του πλοίου ασκεί καθή¬ 
κοντα υπευθύνου επισκευών, αναλαμβάνοντας την παρα¬ 
κολούθηση και το συντονισμό όλων των εργασιών επι¬ 
σκευών, μετασκευών και επιθεωρήσεων από συνεργεία 
του Ναυστάθμου του Πολεμικού Ναυτικού, ιδιωτικά συ¬ 
νεργεία ή το πλήρωμα. 

Μετά το πέρας των επισκευαστικών εργασιών υποβάλ¬ 
λει λεπτομερή αναφορά, μέσω του Κυβερνήτη, στην Πρόϊ- 
σταμένη του Πλοίου Υπηρεσία, με όλες τις εργασίες που 
έγιναν κατά τη διάρκεια της επισκευής. 

Συντάσσει τις Αιτήσεις Εκτέλεσης Εργασιών (Α.Ε.Ε.) 
κατά τρόπο πλήρη και σαφή και είναι υπεύθυνος για την 
πιστή τήρηση των διαδικασιών επισκευής, μετατροπών, 
προσθηκών. Φροντίζει να μην κινείται η ανωτέρω διαδικα¬ 
σία για εργασίες που μπορούν να εκτελεσθούν από το 
πλήρωμα (ικανότητα αυτοεπισκευής του πλοίου). Φροντί¬ 
ζει για την τεχνική κατάρτιση και συχνή ενημέρωση του 
προσωπικού του Τομέα του επί των μηχανολογικών εγκα¬ 
ταστάσεων, της λεπτομερούς συντήρησης και του χειρι¬ 
σμού αυτών. Καθορίζει με διαταγή του τα εν όρμω καθή¬ 
κοντα και την εν πλω διαίρεση του προσωπικού του τομέα 
του, ώστε κάθε μέλος αυτού να γνωρίζει τα καθήκοντά του 
σε κάθε -συνήθη ή έκτακτη- περίπτωση. 

Ειδικότερα, εν όρμω, καθορίζει το καθημερινό πρό¬ 
γραμμα εργασίας του προσωπικού και παρακολουθεί προ¬ 
σωπικά την πρόοδο και καλή εκτέλεση αυτών. Παρακο¬ 
λουθεί και ελέγχει τη χρήση διαφόρων υλικών του Τομέα 
του και φροντίζει για τη συμπλήρωση των καυσίμων, λιπα- 
ντικών και λοιπών υλικών αρμοδιότητάς του, σύμφωνα με 
τις ισχύουσες διατάξεις. Προ του απόπλου, αφού ενημε¬ 
ρωθεί από τον Κυβερνήτη για όλα τα στοιχεία πλεύσης 
(ώρα απόπλου, διάρκεια πλου, προβλεπόμενη ταχύτητα), 
φροντίζει για την εκτέλεση των εργασιών προετοιμασίας 
των μηχανών και μηχανημάτων, θέτει αυτά σε ετοιμότητα 


άμεσης λειτουργίας και βεβαιώνεται για την πληρότητα 
της προετοιμασίας και την ομαλή λειτουργία της εγκατά¬ 
στασης, των συστημάτων τηλεγράφων, της πηδαλιουχίας. 
Κατά τις απάρσεις, αγκυροβολιές και όταν το πλοίο διέρ¬ 
χεται από στενά, διώρυγες ή εκτελεί ελιγμούς πλαγιοδέ- 
τησης είναι πάντοτε σε ετοιμότητα για την αντιμετώπιση 
κάθε ανωμαλίας. Κατά τη διάρκεια του πλου εκτελεί συ¬ 
χνούς ελέγχους στο μηχανοστάσιο και τα λοιπά διαμερί¬ 
σματα του Τομέα του, για να βεβαιωθεί ότι όλα λειτουρ¬ 
γούν κανονικά. 

II. Καθήκοντα Β' Μηχανικού. 

Ο Β' Μηχανικός ορίζεται με διαταγή της Προϊσταμένης 
του Πλοίου ή άλλης αρμόδιας Τελωνειακής Αρχής. 

Είναι ο άμεσος βοηθός του Α’ Μηχανικού και υπό την 
εποπτεία και τις οδηγίες αυτού φροντίζει: 

- Για την κατανομή του προσωπικού μηχανής σε φυλα¬ 
κές και κατά την εκτέλεση γενικών εργασιών στο μηχανο¬ 
στάσιο του Πλοίου. 

- Για την καλή συντήρηση και λειτουργία των κινητηρίων 
μηχανών και βοηθητικών μηχανημάτων και εξαρτημάτων 
των δικτύων και συστημάτων άντλησης και των πάσης «ρύ¬ 
σεως συναιρών εγκαταστάσεων. 

- Για τήν ευθύνη απογραφής, έναντι του Α' Μηχανικού, 
όλων των εργαλείων και αμοιβών, που είναι απαραίτητα 
για τη λειτουργία των μηχανών και μηχανημάτων και την 
τοποθέτησή τους σε κατάλληλη θέση για την ευχερή χρη¬ 
σιμοποίησή τους. 

- Για την τάξη και καθαριότητα στους χώρους του Το¬ 
μέα Τ. 

- Για την παρακολούθηση της κατανάλωσης καυσίμων 
και την παραλαβή αυτών, σύμφωνα με τις οδηγίες του Α 
Μηχανικού. 

- Για την συντήρηση, ανανέωση και απρόσκοπτη χρήση 
των μέσων πυρόσβεσης του Τομέα Τ και την εξασφάλιση 
της καλής λειτουργίας των διακοπτών απομόνωσης των 
κυρίων μηχανών και των δεξαμενών καυσίμων. Επίσης ο Β 
Μηχανικός, ευρισκόμενος πάντοτε στο μηχανοστάσιο 
κατά τον απόπλου, κατάπλου ή τη διέλευση διωρύγων, 
στενών, παρακολουθεί με προσοχή την καλή μεταβίβαση 
των παραγγελμάτων χειρισμού των μηχανών και μετέχει 
πάντοτε στις εκτελούμενες, υπό την εποπτεία του Α Μη¬ 
χανικού, επισκευές μηχανικής «ρύσεως. 

Όταν δεν έχει ορισθεί Β' Μηχανικός, τα καθήκοντά του 
εκτελοϋνται από τον Α' Μηχανικό. Ο Α' Μηχανικός δύναται 
να μεταβιβάσει μέρος ή το σύνολο αυτιών στο Ναυτομηχα- 
νικό του Πλοίου, που κατά την κρίση του, είναι σε θέση να 
τα ασκήσει, λόγω των ικανοτήτων ή της εμπειρίας του. 

III. Καθήκοντα Ηλεκτρολόγου του Πλοίου. 

Ο Ηλεκτρολόγος του Πλοίου ορίζεται με διαταγή της 
Προϊσταμένης του Πλοίου ή άλλης αρμόδιας Τελωνειακής 
Υπηρεσίας. Έχει την ευθύνη για τη λειτουργία, συντήρηση 
και επισκευή του ηλεκτρολογικού υλικού του Τομέα Τ και 
υποχρεούται να παρέχει τη συνδρομή τους στους λοιπούς 
Τομείς του πλοίου, μετά από αίτημά τους, για τις επιθεω¬ 
ρήσεις και επισκευές ηλεκτρικών μηχανημάτων και ηλε¬ 
κτρονικών συσκευών της δικαιοδοσίας τους. Ευθύνεται 
για τη συντήρηση και καλή λειτουργία των συσσωρευτών, 
ώστε να επιτρέπεται η άμεση χρησιμοποίησή τους με τη 
μέγιστη απόδοσή τους. Φροντίζει για την άρτια συντήρηση 
και διασ«ράλιση των ασφαλειοκιβωτίων και κιβωτίων διανο¬ 
μής, την ομαλή λειτουργία και συντήρηση όλων των ηλε- 
κτρολογικών εγκαταστάσεων παραγωγής - διανομής και 

κατανάλωσης ηλεκτρικής ενέργειας σε όλους τους χώ¬ 
ρους και διαμερίσματα του πλοίου, περιλαμβανομένων και 
των ηλεκτρονικών εφαρμογών, πλην εκείνων που ανήκουν 
στην αρμοδιότητα του Τομέα Επικοινωνιών. Βοηθά το Ρα- 
διοτηλεγραφή στις επισκευές των μηχανημάτων και εγκα¬ 
ταστάσεων τηλεπικοινωνίας και ηλεκτρονικών επισκευών. 
Φροντίζει για την καλή λειτουργία των ηλεκτρικοσκουστι- 
κών συστημάτων (ενισχυτές, μεγάφωνα) και μέσων ψυχα¬ 
γωγίας (ραδιόφωνο - τηλεόραση), έχοντας την ευθύνη της 
εγκατάστασης και τεχνικής παρακολούθησης αυτών. 

Εφαρμόζει τους κανόνες ασφάλειας για τα πρόσωπα και 
μηχανήματα προς αποφυγή ηλεκτροπληξίας, πυρκαϊάς ή 
βλάβης, ενημερώνοντας σχετικά όλους τους επιβαίνοντες 
στο πλοίο. Φροντίζει για τον καθαρισμό των ηλεκτρικών, 
λαμπτήρων και για την αφαίρεση και διαφύλαξή τους κατά 
την επισκευή του πλοίου, μετέχει στις επισκευές ηλεκτρι¬ 
κών γενικά εγκαταστάσεων, παρακολουθεί τις διενεργού- 
μενες ηλεκτρικές επισκευές και φροντίζει να υπάρχουν 
στο πλοίο τα αναγκαία υλικά και ανταλλακτικά της αρμο- 
διότητάς του. Κατά τον απόπλου ή κατάπλου ή τη διέ¬ 
λευση του πλοίου από διώρυγες, στενά βρίσκεται πάντοτε 
στο μηχανοστάσιο για την παρακολούθηση και τεχνική 
υποστήριξή του από πλευράς αρμοδιότητάς του. Όταν 
δεν έχει ορισθεί Ηλεκτρολόγος στο Π.Δ.Λ., τα καθήκοντα 
εκτελούνται από τον Α' Μηχανικό. 

Ο Α' Μηχανικός δύναται να μεταβιβάζει μέρος ή το σύ¬ 
νολο αυτών στο Ναυτομηχανικό του πλοίου που. κατά την 
κρίση του, είναι σε θέση να τα ασκήσει, λόγω των ικανοτή¬ 
των ή της εμπειρίας του. 

IV. Καθήκοντα Ναυτομηχανικού 

Σε κάθε Π.Δ.Λ. τοποθετούνται με διαταγή της Προϊστα- 
μένης του Πλοίου ή άλλης αρμόδιας Τελωνειακής Υπηρε¬ 
σίας οι Ναυτομηχανικοί του Πλοίου. 

Οι Ναυτομηχανικοί τελούν υπό τις εντολές και τον 
έλεγχο του Α' Μηχανικού και βοηθούν αυτόν στην εκτέ¬ 
λεση των καθηκόντων του. Σε περίπτωση που η σύνθεση 
του πλοίου προβλέπει Β' Μηχανικό, οι Ναυτομηχανικοί τε¬ 
λούν υπό τις άμεσες εντολές του. Ειδικότερα ελέγχουν και 
παρακολουθούν τις κύριες μηχανές, τα εξαρτήματα, μη¬ 
χανήματα ή όργανα των βοηθητικών μηχανημάτων, του 
μηχανισμού πηδαλίου και γενικά κάθε μηχάνημα εντός και 
εκτός μηχανοστασίου. Εν όρμω και σύμφωνα με τους σχε¬ 
τικούς πίνακες φυλακών, εκτελούν φυλακή φύλαξης του 
σκάφους, κατά τη διάρκεια της οποίας οφείλουν σε τακτά 
χρονικά διαστήματα να ελέγχουν το μηχανοστάσιο και γε¬ 
νικά το χώρο των υφάλων εσωτερικά για διαπίστωση τυχόν 
διαρροής, πυρκαϊάς κ.λπ. 

Όταν στη φυλακή επιβάλλεται να μετέχει και Ναύτης, ο 
Ναυτομηχανικός της φυλακής είναι υπεύθυνος για την 
ασφάλεια του σκάφους, χειριζόμενος, αν χρειασθεί και τα 
ανάλογα μηχανήματα. Εκτελούν φυλακή στο μηχανοστά¬ 
σιο του σκάφους ανά ένας, κατά τη διάρκεια περιπολίας 
(όπου ο τύπος του πλοίου προβλέπει τέτοια φυλακή), σύμ¬ 
φωνα με το σχετικό πίνακα φυλακών, που συντάσσει ο Α' 
Μηχανικός, έχοντας την ευθύνη του αδιάλειπτου ελέγχου 
και της συνεχούς παρακολούθησης της καλής λειτουργίας 
των κυρίων μηχανών και των βοηθητικών μηχανημάτων και 
απαγορεύεται να απομακρύνονται από το μηχανοστάσιο 
για την πρόληψη ή άμεση αντιμετώπιση διαρροής ή πυρ- 
καϊάς. 

Κατά τη διάρκεια περιπολίας με σκάφη στα. οποία δεν 
προβλέπεται φυλακή στο μηχανοστάσιο, ελέγχουν σε τα¬ 


κτά χρονικά διαστήματα το χώρο μηχανοστασίου για διαπί¬ 
στωση τυχόν διαρροής ύδατος και πετρελαίου ή πυρκαϊάς. 
Έχουν την υποχρέωση, σε περίπτωση ανωμαλίας στη λει¬ 
τουργία των παραπάνω μηχανών, μηχανημάτων ή οργά¬ 
νων, να ειδοποιούν αμέσως τον Α' Μηχανικό. Σε περί¬ 
πτωση άμεσης ανάγκης και μόνο δύνανται να θέσουν σε 
λειτουργία τις κύριες μηχανές του σκάφους, λαμβάνοντας 
τα προσήκοντα μέτρα προετοιμασίας τους. Εν όρμω και 
εκτός φυλακών εκτελούν, υπό την εποπτεία του Α' Μηχα¬ 
νικού, εργασίες συντήρησης και επισκευών των κυρίων 
μηχανών, των βοηθητικών μηχανημάτων και κάθε άλλου 
μηχανήματος, που βρίσκεται εντός ή εκτός του μηχανο¬ 
στασίου, καθώς και εργασίες καθαρισμού και χρωματι¬ 
σμού όλων των ανωτέρω μηχανημάτων και του χώρου του 
μηχανοστασίου και των λοιπών χώρων του Τομέα Τ γενικά, 
καθώς και τη διευθέτηση των εργαλείων και αμοιβών υλι¬ 
κών του σκάφους. Όταν δεν υπάρχουν άμεσες ανάγκες 
στο μηχανοστάσιο και μετά από έγκριση του Α' Μηχανι¬ 
κού, οι Ναυτομηχανικοί, μαζί με τους Ναύτες και υπό τις 
οδηγίες του Ναυκλήρου, συμμετέχουν στις εργασίες γενι¬ 
κού καθαρισμού των κοινοχρήστων χώρων και των χώρων 
ενδιαίτησης. 

V. Σύνθεση και χρησιμοποίηση προσωπικού Τεχνικού Το¬ 
μέα (Τ). 

Η σύνθεση του προσωπικού του Τομέα Τ κάθε Π.Δ.Λ. 
ορίζεται έτσι ώστε η κατάσταση της προωστηρίου εγκατά¬ 
στασης και γενικά του υλικού του Τομέα να διατηρείται 
πάντα σε πλήρη ετοιμότητα λειτουργίας του με τη μεγαλύ¬ 
τερη δυνατή απόδοση ισχύος. Σε περίπτωση αντιμετώπι¬ 
σης έκτακτων ή αναγκαίων περιστατικών στον Τομέα Τ, ο 
Α' Μηχανικός δύναται να ζητήσει από τον Κυβερνήτη τη 
συνδρομή προσωπικού του Τομέα ΝΚΟ. Η χρησιμοποίηση 
προσωπικού του Τομέα Τ εκτός του Τομέα επιτρέπεται 
μόνο τακτικά κατά το γενικό καθαρισμό των κοινοχρήστων 
χώρων και των χώρων ενδιαίτησης και έκτακτα, εφόσον η 
εκτέλεση χειρισμών είναι αδύνατη με μόνο το προσωπικό 
ΝΚΟ. Σε κάθε περίπτωση χρησιμοποίησης του προσωπι¬ 
κού του Τομέα Τ εκτός αυτού, αναγράφεται στο ημερολό¬ 
γιο μηχανής ο λόγος της ενέργειας αυτής, ο αριθμός των 
απασχοληθέντων ανδρών, η φύση και το χρονικό διάστημα 
της απασχόλησης. 

VI. Υλικό Τομέα Τ. 

1 Ο Α' Μηχανικός είναι υπεύθυνος για τη λειτουργία και 
συντήρηση όλων των μηχανημάτων του σκάφους και ειδι¬ 
κότερα: 

- Κυρίων μηχανών προώσεως, οργάνων χειρισμού και 
όλων των εξαρτημάτων αυτών. 

- Ηλεκτρογεννητριών και των παρελκομένων αυτών. 

- Βοηθητικών μηχανημάτων μηχανοστασίου και κατα¬ 
στρώματος. 

- Ψυκτικών εγκαταστάσεων. 

- Μηχανισμών πηδαλίου και γενικά κάθε μηχανής και 
ηλεκτρικής εγκατάστασης οπουδήποτε στο πλοίο. 

- Αποθηκών Υλικού του Τομέα. 

2. Ο Ηλεκτρολόγος και ελλείψει αυτού ο Α' Μηχανικός 
έχει την ευθύνη για τη λειτουργία, συντήρηση και επι¬ 
σκευή του κατωτέρω υλικού: 

-Γεννητριών ηλεκτροπαραγωγών ζευγών μέχρι του 
συνδέσμου αυτών με τους κινητήρες. 

- Δικτύου διανομής ηλεκτρικού ρεύματος από τις γεν¬ 
νήτριες συμπεριλαμβανομένων και των κυρίων πινάκων 

διανομής μέχρι των λήψεων ρεύματος, που υπάγονται 
στους άλλους Τομείς, 

- Δικτύου εσωτερικού και εξωτερικού φωτισμού συνή¬ 
θους και χαμηλής τάσης. 

- Ηλεκτρικών φορητών φανών τοπικού φωτισμού. 

- Ηλεκτρικών προβολέων και μέσων τηλεκίνησης αυ¬ 
τών. 

- Τηλεφωνικών εγκαταστάσεων και μέσων ενδοσυνεν¬ 
νόησης. 

- Ηλεκτρικών συσσωρευτών γενικά. 

- Πόσης φύσεως ηλεκτρικών εγκαταστάσεων και μηχα¬ 
νημάτων που δεν υπάγονται στη δικαιοδοσία άλλου Το¬ 
μέα. 

- Διαμερισμάτων του σκάφους που περιέχουν αποκλει¬ 
στικά ηλεκτρικά μηχανήματα και εγκαταστάσεις. 

- Αποθηκών Ηλεκτρολογικού υλικού του Τομέα και συ¬ 
νεργείου ηλεκτρικών επισκευών. 

- Αμοιβών υλικών και εργαλείων των παραπάνω. 

3. 0 Α' Μηχανικός, που τοποθετείται σε νεοπαραλαμ- 
βανάμενο από την Υπηρεσία σκάφος, καταβάλλει προ¬ 
σπάθεια ώστε το πλοίο να εφοδιασθεί με όσα από τα ακό¬ 
λουθα σχέδια και στοιχεία είναι δυνατά: 

- Σχέδιο ναυπηγικών γραμμών. 

- Σχέδιο δεξαμενισμού. 

- Δύο σειρές σχεδίων γενικής διάταξης (κατόψεις κα¬ 
ταστρωμάτων και εγκάρσιες τομές). 

- Δύο πλήρεις σειρές σχεδίων μηχανών, συσκευών και 

δικτύων. 

- Δύο πλήρεις σειρές λεπτομερειακών σχεδίων ηλε¬ 
κτρικών δικτύων. 

- Κατασκευαστικά σχέδια έλικα. 

- Υδροστατικό διάγραμμα. 

- Μετακεντρικό διάγραμμα. 

- Καμπύλες στατικής ευστάθειας. 

- Σχέδια κατασκευαστικά. 

- Σχέδιο μεγίστου νομέα. 

- Ανάπτυγμα εξωτερικού περιβλήματος. 

- Στοιχεία εγκαρσίου μετακεντρικού ύψους για τις συ¬ 
νήθεις καταστάσεις φόρτου αναλυτικά. 

- Στοιχεία καταναλώσεων στροφών, ιπποδυνάμεων και 
ταχυτήτων. 

- Δύο πλήρεις σειρές εγχειριδίων μηχανών, μηχανημά¬ 
των και συσκευών με κατασκευαστικά στοιχεία, οδηγίες 
λειτουργίας, συντήρησης και επισκευής τους και απαραί¬ 
τητα στοιχεία για την παραγγελία αμοιβών. 

- Δύο πλήρεις σειρές εγχειριδίων ηλεκτρικών και ηλε¬ 
κτρονικών μηχανημάτων και συσκευών. 

- Προδιαγραφές καυσίμων και λιπαντικών κυρίων μηχα¬ 
νών και βοηθητικών μηχανημάτων, ειδικών λιπαντικών και 
υδραυλικών υγρών. 

4. Ο Α' Μηχανικός που τοποθετείται σε χρησιμοποιηθέν 
ήδη σκάφος, φροντίζει να καταρτίσει πλήρες μητρώο μη¬ 
χανών, μηχανημάτων και συσκευών ή ελλείψει τούτου να 
προμηθευθεί άλλο παρεμφερές βιβλίο ή βοήθημα. 

ΣΤ. Τομέας Τηλεπικοινωνιών (Ε) 

I. Καθήκοντα Ραδιοτηλεγραφητή. 

Ο Ραδιοτηλεγραφητής του πλοίου τοποθετείται με δια¬ 
ταγή της Προϊσταμένης του Πλοίου ή άλλης αρμόδιας Τε- 
λωνειακής Υπηρεσίας. Είναι υπεύθυνος για την καλή λει¬ 
τουργία των μηχανημάτων συσκευών και παρακολουθη¬ 
μάτων επικοινωνίας, τα οποία χειρίζεται μόνο αυτός, για 
την αποκατάσταση και διατήρηση της επικοινωνίας, με τα 
μέσα συνεννόησης του Πλοίου, σε κάθε περίπτωση σύμ¬ 
φωνα με τις διαταγές του Κυβερνήτη και τα οριζόμενα από 


το Διεθνή Κανονισμό Ραδιοτηλεπικοινωνιών και τις σχετι¬ 
κές διαταγές της Υπηρεσίας. Είναι υπεύθυνος για την 
λήψη, μεταβίβαση, ερμηνεία και επίδοση των σημάτων και 
φροντίζει να διαβιβάζονται κατάλληλα και σύμφωνα με την 
επιβαλλόμενη σειρά προτεραιότητας τα εξερχόμενα σή¬ 
ματα. Φροντίζει για την κανονική τήρηση των φακέλλων 
σημάτων και τηλεγραφημάτων και για την μεταβίβαση των 
σημάτων ή τηλεγραφημάτων με κάθε δυνατό μέσο, ανα- 
φέροντας σχετικά στον Κυβερνήτη. Οφείλει να γνωρίζει 
πλήρως τους εθνικούς και διεθνείς κανονισμούς ραδιοε¬ 
πικοινωνιών, τις σχετικές διαταγές της Υπηρεσίας, τις 
οδηγίες συντήρησης και χειρισμού και τα τεχνικά εγχειρί¬ 
δια των μέσων συνεννόησης, τη διαδικασία εκπομπής και 
λήψης των σημάτων κινδύνου, ανάγκης, επείγοντος, 
ασφαλείας και ιατρικών συμβουλών, τόσο στη ραδιοτηλε¬ 
γραφία όσο και στη ραδιοτηλεφωνία. Φροντίζει για την 
κατά το δυνατό επισκευή των συσκευών επικοινωνίας, κε¬ 
ραιών δυνάμενος να ζητήσει από τον Κυβερνήτη τη συν¬ 
δρομή άλλου Τομέα. Παρακολουθεί τις εργασίες επι¬ 
σκευών μηχανημάτων και συσκευών του Τομέα του που 
εκτελούνται από εξωτερικά συνεργεία. Επιτηρεί συνεχώς 
το ραδιογωνιόμετρο του πλοίου. Σε περίπτωση εγκατάλει¬ 
ψης του πλοίου ο Ραδιοτηλεγραφητής παραμένει επ’ αυ¬ 
τού, εκπέμπει συνεχώς το σήμα και το μήνυμα κινδύνου 
και δεν εγκαταλείπει το πλοίο παρά μόνο μαζί με τον Κυ¬ 
βερνήτη, εκτός αν διαταχθεί διαφορετικά. Είναι ο υπεύθυ¬ 
νος σύμβουλος του Κυβερνήτη σε θέματα τηλεπικοινω¬ 
νιών. Ενεργεί αυτοπροσώπως τις αποκρυπτογραφήσεις, 
συμμορφούμενος αυστηρά στις υφιστάμενες σχετικές 
διαταγές και αναφέρει σχετικά στον Κυβερνήτη. Χειρίζε¬ 
ται τους κρυπτογραφικούς κώδικες, λεξικά, βιβλία, οδη¬ 
γίες, κλείδες και φυλάσσει αυτά σε ιδιαίτερο κιβώτιο 
ασφαλείας, ευθυνόμενος προσωπικά για την ασφαλή φύ¬ 
λαξη, ενημέρωση και χρήση αυτών. 

Μεριμνά για την επίδοση στον προορισμό τους των κρυ¬ 
πτογραφικών σημάτων και την καταχώρησή τους κατά τη 
λήψη και επίδοση στα τηρούμενα βιβλία (Ημερολόγιο 
Ασυρμάτου, πρωτόκολλο εισερχομένων και εξερχομένων 
σημάτων του πλοίου). 

Ζ. Αναπλήρωση 

I. Αναπλήρωση Κυβερνήτη. 

Ο Κυβερνήτης αναπληρώνεται κατά σειρά προτεραιό¬ 
τητας: 

- από άλλο Κυβερνήτη, που ορίζεται με διαταγή της 
Προϊσταμένης του Πλοίου ή άλλης αρμόδιας Τελωνειακής 
Υπηρεσίας. 

- από τον Ύπαρχο. 

- από τον Ναύκληρο 

- Μετά από πρόταση του Ναυκλήρου ο Κυβερνήτης, 
μόλις αναλάβει τα καθήκοντά του, εκδίδει διαταγή που 
κοινοποιείται και στην Προϊσταμένη του πλοίου Υπηρεσία, 
με την οποία ορίζεται το μέλος του πληρώματος από τον 
Κλάδο των Ναυτών, που λόγω των ικανοτήτων και της 
εμπειρίας του θα ασκήσει καθήκοντα Κυβερνήτη σε περί¬ 
πτωση που αυτός ή οι ανωτέρω αναπληρωτές του, λόγω 
εκτάκτων συνθηκών, απουσιάζουν, ελλείπουν ή κωλύο¬ 
νται να ασκήσουν τα καθήκοντα αυτά. Για όσο χρονικό διά¬ 
στημα διαρκεί η ειδική αυτή αναπλήρωση, οι Προϊστάμενοι 
των Τομέων και όλο το πλήρωμα συμμορφώνονται αδια¬ 
μαρτύρητα προς τις εντολές του εκτελούντος τα καθήκο¬ 
ντα του Κυβερνήτη. 

II. Αναηλήρωση Υπάρχου. 

Εάν επί του πλοίου δεν έχει τοποθετηθεί Ύπαρχος τα 
Καθήκοντά του ασκεί ο Κυβερνήτης, ο οποίος δϋναται να 
τα μεταβιβάσει στο Ναύκληρο. 

Σε περιπτώσεις απουσίας ή κωλύματος του Υπάρχου τα 
καθήκοντά του ασκούνται από τον Κυβερνήτη και το Ναύ¬ 
κληρο. 

III. Αναπλήρωση Ναυκλήρου. 

Ο Ναύκληρος αναπληρώνεται από το Ναύτη που έχει 
ορισθεί να αναπληρώνει, λόγω των ικανοτήτων και της 
εμπειρίας του, τον Κυβερνήτη (ειδική αναπλήρωση όταν 
ελλείπουν, απουσιάζουν ή κωλύονται ο Ύπαρχος και ο 
Ναύκληρος του Πλοίου). 

IV. Αναπλήρωση Α' Μηχανικού. 

Ο Α' Μηχανικός, όταν απουσιάσει, ελλείπει ή κωλύεται, 
αναπληρώνεται από το Β' Μηχανικό, εφόσον υπηρετεί Β' 
Μηχανικός στο πλοίο ή από το Ναυτομηχανικό που ορίζε¬ 
ται με διαταγή του Κυβερνήτη, έπειτα από πρόταση του Α' 
Μηχανικού, να αναπληρώνει αυτόν, λόγω των ικανοτήτων 
και της εμπειρίας του. 

V. Ο Β' Μηχανικός αναπληρώνεται από το Ναυτομηχανικό 
που έχει ορισθεί και για την αναπλήρωση του Α' Μηχανι¬ 
κού. 

VI. Ο Ραδιοτηλε γραφή τής αναπληρώνεται στα καθήκο¬ 
ντά του από τον Κυβερνήτη. 

Η. Αλλες διατάξεις που αφορούν τα Π.Δ,Λ. 

α) Η Διοικητική μέριμνα και υποστήριξη των Π.Δ.Λ. γίνε¬ 
ται με ευθύνη του αρμοδίου Τμήματος της Ειδικής Υπηρε¬ 
σίας Τελωνειακών Ερευνών (Ε.Υ.Τ.Ε.) ή της Ε.Υ.Ι.Ε. Θεσ¬ 
σαλονίκης, σύμφωνα με τις ισχύουσες διατάξεις. Ο εφο¬ 
διασμός σε υλικά αναλώσιμα και απογραφής γίνεται από 
την αποθήκη Υλικού των ανωτέρω Ε.Υ.Τ.Ε. 

β) Καθήκον φύλαξης εν άρμω του πλοίου έχει κάθε μέ¬ 
λος του πληρώματός του, εκτός του Κυβερνήτη, του Ανα¬ 
πληρωτή του κατά τη διάρκεια της αναπλήρωσης και του 
Α' Μηχανικού ή του Αναπληρωτή του κατά τη διάρκεια της 
αναπλήρωσης. 

γ) Σε περίπτωση εγκατάλειψης του πλοίου, ο Κυβερνή¬ 
της εγκαταλείπει τούτο τελευταίος και φροντίζει ταυτό¬ 
χρονα για τη διάσωση του ημερολογίου γέφυρας του 
πλοίου, των εμπιστευτικών και απορρήτων εγγράφων, κα¬ 
θώς και των κρυπτογραφικών λεξικών και κωδίκων. 

δ) Ο Κυβερνήτης, εφόσον κρίνει τούτο απαραίτητο για 
την ασφάλεια του πλοίου, δικαιούται να διατάξει την παρά¬ 
δοση του ατομικού οπλισμού των επιβαινόντων σ’ αυτό. 

ε) Το πλήρωμα οφείλει να είναι ενδεδυμένο με ευπρέ¬ 
πεια και να τηρεί τις διαταγές της Υπηρεσίας, του Κυβερ¬ 
νήτη και τις διατάξεις κανονισμού στολής. 

θ. Γενικά κάθε αμφιβολία που προκύπτει κατά την 
εφαρμογή των διατάξεων του παρόντος άρθρου, επιλύε¬ 
ται με εισήγηση του Κυβερνήτη και έγκριση της Προϊστα- 
μένης του Πλοίου Υπηρεσίας ή άλλης αρμόδιας Τελωνεία - 
κής Αρχής, μέσω της Προϊσταμένης του Πλοίου Υπηρε¬ 
σίας». 


Αρθρο 3 

1. Η ισχύς των διατάξεων του παρόντος αρχίζει από τη 
δημοσίευσή του στην Εφημερίδα της Κυβέρνησης. 

2. Κάθε άλλη διάταξη αντικείμενη στο παρόν Προεδρικό 
Διάταγμα καταργείται. 

Στον Υφυπουργό Οικονομικών αναθέτουμε Τη δημο¬ 
σίευση και εκτέλεση του παρόντος. 

Αθήνα, 3 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΚΩΝΣΤΑΝΤΙΝΟΣ ΠΑΤΡΑΚΟΣ 


ΑΠΟΦΑΣΕΙΣ 


Τροποποίηση της ΠΔ/ΤΕ 2010/27.12.91, σχετικά με την 
χρησιμοποίηση των πιστωτικών υπολοίπων των εξωλο- 
γιστικών λογαριασμών των ναυτιλιακών επιχειρήσεων. 

(Συνεδρίαση 518/28.1.93, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 2010/27.12.91 με την οποία τροποποιή¬ 
θηκε η ΠΔ/ΤΕ 1963/29.7.91 σχετικά με την κατάργηση 
των εξωλογιστικών λογαριασμών των ναυτιλιακών επιχει¬ 
ρήσεων και καθορίσθηκε μεταξύ άλλων ότι μετά την 
31.12.92 τυχόν υφιστάμενο την 29.2.92 πιστωτικά υπό¬ 
λοιπα των εν λόγω λογαριασμών των ναυτιλιακών επιχει¬ 
ρήσεων μπορούν νε μεταφερθοϋν μόνο σε λογαριασμούς 
καταθέσεων τους σε συνάλλαγμα. 

β) Το 7665/31.12.92 (ΑΠ 9015) έγγραφο της Τράπε¬ 
ζας της Ελλάδος, Υποκατάστημα Πειραιά, αποφάσισε: 

Να τροποποιήσει την ΠΔ/ΤΕ 2010/27.12.91 (παρ. 4/α) 
και να καθορίσει ότι υφιστάμενα κατά την 29.2.92 πιστω¬ 
τικά υπόλοιπα των εξωλογιστικών λογαριασμών των ναυτι¬ 
λιακών επιχειρήσεων επιτρέπεται να τηρούνται είτε σε λο¬ 
γαριασμούς συναλλάγματος είτε σε λογαριασμούς για τη 
συναλλαγματική τακτοποίηση πληρωμών σε δραχμές. 

Κατά τα λοιπά οι διατάξεις της ΠΔ/ΤΕ 2010/27.12.91 
παραμένους αμετάβλητες. 

Από την παρούοα απόφαση δεν προκαλεΐται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνησεως. 


Ο Πρόεδρος 


Αθήνα, 2 Μαρτίου 1993 
Η Γραμματέας 

Ακριβές αντίγραφο 
Η Γραμματέας 
Μ. ΚΑΡΑΜΠΕΛΑ 


Τα μέλη 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 






